பாரா-மெந்தேன்

பாரா-மெந்தேன் (p-Menthane) என்பது (CH3)2CHC6H10CH3 என்ற மூலக்கூற்று வாய்ப்பாட்ட்டால் விவரிக்கப்படும் ஒரு நீரகக்கரிமம் ஆகும். பாரா-சிமென், டெர்பினோலின்கள், பில்லான்டரின்கள், இலிமோனின்கள் போன்ற பல்வேறு வகை டெர்பினாய்டுகளை ஐதரசனேற்றம் அல்லது ஐதரசனாற்பகுப்பு ஆகிய வினைகளுக்கு உட்படுத்தி பாரா-மெந்தேன் தயாரிக்கப்படுகிறது. நிறமற்ற திரவமான இது நறுமணமுள்ள பெருஞ்சீரகம் போன்ற வாசனையுடன் உள்ளது. இயற்கையாகவே தோன்றும் பாரா-மெந்தேன் குறிப்பாக யூகலிப்டசு பழங்களின் கசிவுகளில் காணப்படுகிறது. மேலும், இச்சேர்மம் பொதுவாக ஒருபக்க மற்றும் மறுபக்க மாற்றியன்களின் கலவையாகக் காணப்படுகிறது. இவை இரண்டும் மிகவும் ஒத்த பண்புகளைக் கொண்டுள்ளன. ஐதரோபெராக்சைடு தயாரிப்பில் பாரா-மெந்தேன் ஒரு முன்னோடிச் சேர்மமாகப் பயன்படுகிறது. இந்த ஐதரோபெராக்சைடுகள் பலபடியாக்கல் வினைகளை முன்னெடுக்கின்றன. 

 மேற்கோள்கள் 

பகுப்பு:நீரகக்கரிமங்கள்
பகுப்பு:நறுமணப் பொருட்கள்
பகுப்பு:வளையயெக்சேன்கள்
பகுப்பு:ஐசோபுரோப்பைல் சேர்மங்கள்